Veenus on Kaksikute esoteeriline valitseja ja valitseb ka teist dekanaati. Veenus on ühendaja, tema mõjul töötab külgetõmbe seadus ja vastandite vaheline tõmme. Kõik need muutused ja ühendused ennustavad vältimatult uut teadvuse astet, uut olemise seisundit, mis toob endaga uue ajastu ja uue maailma. Järelikult tekivad ka uued raskused ja uued probleemid, ja me leiamegi Saturni viimase dekanaadi valitsejana. Saturn on jüngrite planeet, mis toob endaga kaasa raskusi, probleeme ja  katsumusi, mis avavad jüngrile enesetunnetamise võimalusi. Saturn avab ukse inkarnatsiooni; Saturn avab ka ukse pühitsuse teele. Niisiis: Merkuur, saadik ja valgustav intellekt; Veenus, külgetõmbeprintsiip ja ühendaja; Saturn, võimaluste looja - need kolm planeeti mängivad tähtsat rolli püüdleja elus, kui too ühendab kõrgemat ja madalamat, läbib oma katsumuse viit astet, hoides oma silmade ees kõrgeimat eesmärki, mille ta peab saavutama.